A LEGSZEBB PILLANATOK

„a pillanathoz esdve szólnék:

Oly szép vagy, ó, ne szállj tovább!”

(Goethe: Faust)

A gyerekektől előzetesen azt kérjük, mindenki hozzon be egy családi fotót, lehetőleg ne olyat, amin mereven állnak, hanem amin történik valami.

Összekeverjük a képeket, majd kiosztjuk úgy, hogy mindenki más fotóját kapja meg. A feladat, hogy a kép alapján pár mondattal magyarázzák el, mi lehetett szép abban a pillanatban, miért örökítették meg.

Fotók felhasználása helyett azt is kérhetjük a gyerekektől, hogy A4-es kartonra rajzoljanak le egy jelenetet, amit szép emlékként őriznek. Összekeverjük a rajzokat, szétosztjuk, hogy mindenki másét kapja. Mindenkinek ki kell találnia, hogy kinek a rajza került hozzá, és pár mondatban összefoglalni, hogy miért lehetett az a pillanat fontos számára.

Idegen nyelvi órán szókincs-fejlesztésre, egyszerű mondatok alkotásának gyakorlására használható feladat.